ཆུའི་འབྱུང་ཁུངས་ཀྱང་འཛད་མེད་རྫོགས་མེད་ཅིག་མིན་ཏེ།རྒྱུ་མཚན་བོད་ཡུལ་གྱི་གཏན་ཆགས་འཁྱག་རོམལ་དྲོད་རྒྱས་ཏེ་སོབ་ཞུགས་པའི་ཉེན་ཚབས་རང་བཞིན་ཅན་གྱི་དུས་ལ་སླེབས་ཡོད་པ་རེད།ཉེ་བའི་ལོ་ངོ་འདི་དག་གི་རིང་ལ་བོད་མཐོ་སྒང་གི་གནམ་གཤིས་དྲོད་གྲང་རྒྱུན་མིན་པའི་ཉེར་ལེན་ལས་སྤྱི་ལོ་ཆིག་སྟོང་དགུ་བརྒྱ་གོ་གཅིག་ལོ་ནས་སྤྱི་ལོ་ཉིས་སྟོང་བཞིའི་བར་ལོ་བཅུ་གསུམ་གྱི་རིང་ལ་འབྲི་ཆུའི་འགོ་ཁུངས་ཏེ་རྒུ་ར་མདའ་མདུང་གི་འཁྱག་ཀླུང་སྨི༧༥༠ཞུ་བས་ཆ་སྙོམས་ཀྱིས་ལོ་རེར་སྨི༥༧ཞུ་བ་རེད།ཨ་མྱེས་རྨ་ཆེན་གངས་རིའི་འཁྱགས་ཀླུང་གི་གཞི་ཁྱོན་སྤྱི་ལོ་༡༩༩༠ལོའི་སྤྱི་ལེ་གྲུ་བཞི་མ་༡༦༦ཡོད་པ་དེ་འཁུམས་ནས་སྤྱི་ལོ༢༠༠༠ལོར་སྤྱི་ལེ་གྲུ་བཞི་མ༡༣༤མ་གཏོགས་མེད།དོན་ལ་ལོ་བཅུའི་ནང་འཁྱགས་ཀླུང་དེ་ཞུ་ནས་སྤྱི་ལེ་གྲུ་བཞི་མ༣༢ཇེ་ཆུང་ལ་སོང་ཟེར་བ་དང་།དུས་རབས་ཉི་ཤུའི་ལོ་རབས་བདུན་ཅུའི་ནང་མདོ་དབུས་མཐོ་སྒང་གི་འཁྱགས་ཀླུང་གི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ༤༨༨༥༩༡༨ཡོད་མོད།འོན་ཀྱང་རྒྱུ་རྐྱེན་ཅི་རིགས་ཀྱི་དབང་གིས་ད་ལྟ་འཁྱགས་ཀླུང་གི་སྤྱིའི་རྒྱ་ཁྱོན་སྤྱི་ལེ་གྲུ་བཞི་མ༤༤༤༣༨༤༠མ་གཏོགས་མེད་པ་སུམ་ཅུའི་རིང་ལ་མདོ་དབུས་མཐོ་སྒང་གི་འཁྱགས་ཀླུང་གི་ཁྱོན་སྤྱི་ལེ་གྲུ་བཞི་མ༤༤༢༠༧༨ཇེ་ཉུང་ལ་སོང་བ་སོགས་ཆ་སྙོམས་ལོ་རེར་སྤྱི་ལེ་གྲུ་བཞི་མ༡༤༧༣༦ཇེ་ཉུང་དུ་འགྲོ་བཞིན་ཡོད་ཅེས་བཀོད་པ་དག་ལས་ཀྱང་མདོར་དེད་དེ་ཁ་གསལ་གྱིས་བཤད་ན་བོད་ཀྱི་ཁོར་ཡུག་ལ་གནོད་སྐྱོན་ཚབས་ཆེན་བཟོས་པས་བྱུང་བ་ཡིན་མོད།ཡིན་ནའང་བོད་ནང་གི་ཉམས་ཞིབ་པ་སྐོར་ཞིག་གིས་རྒྱུ་རྐྱེན་ཅི་རིགས་ཞེས་ཁག་འགེལ་ས་མང་པོ་ཞིག་འཚོལ་གྱིན་འདུག་པ་དེ་ནི་ཁོ་ཚོའི་ངོས་ནས་བཤད་ན་ཁག་མེད་རུང་།ཁོར་ཡུག་གི་གནད་དོན་ཐོག་ནས་བཤད་ན་གསང་མི་ཉན་ཞིང་གསང་མི་བཏུབ་པའི་གནད་དོན་ཞིག་ཡིན།ཨ་རིའི་འཁྱག་རོམ་ཞིབ་འཇུག་པ་ཞིག་གིསམཐོ་སྒང་འདིའི་ཚ་དྲོད་འཕར་ཚད་དེ་འཛམ་གླིང་ཡུལ་གྲུ་གཞན་པ་དག་དང་བསྡུར་ན་ལྡབ་གཉིས་ཀྱིས་མགྱོགས་པོ་འདུགཅེས་ཉེན་བརྡ་བཏང་ཡོད་པ་དེས་ཀྱང་ང་ཚོར་ཁ་ཕྱོགས་ཤིག་བསྟན་པ་རེད།མདོར་བསྡུས་ཏེ་བཤད་ན་རིག་གནས་གསར་བརྗེ་དང་འགྲོགས་ཏེ་བོད་ཀྱི་མཚོ་དང་མཚེའུ་རྒྱུགས་ཆུ་དང་གཙང་པོ་གྲངས་མེད་ཅིག་ལས་སྐོར་ཞིག་མེད་པར་གྱུར་ཟིན་ལ།ཁག་ཅིག་མི་འགྱངས་པར་མེད་པར་འགྱུར་གྲབས་ཡོད་པ་རེད།དེའི་རྒྱུ་མཚན་དེང་སྐབས་བོད་དུ་རྒྱ་ནག་གིས་ཚད་བརྒལ་གྱི་ཁོར་ཡུག་གཏོར་སྐྱོན་ལས་བྱུང་བ་གོར་མ་ཆག་གོ།